Poemeniinae

se systematisk inndeling

Poemeniinae er en gruppe som hører til i den store familien darwinvepser blant parasittvepsene i ordenen vepser. 

 Utseende 
Middelsstore til store, smale og langstrakte darwinvepser. Bakkroppen er lang og tynn, hunnens eggleggingsrør noe kortere enn bakkroppen. På farge er de gjerne svarte, men kan ha lyse tegninger og rødlige bein. Den sjeldne, rødlige arten Rodrigama gamezi, som bare er kjent fra én lokalitet i Costa Rica, blir nesten 20 centimeter lang om man regner med det svært lange eggleggingsrøret.

 Levevis 
De er parasitoider. Artene i gruppen Poemeniini snylter på larvene til biller og broddvepser som lever i treverk. Slekten Pseudorhyssa er kleptoparasitter (det vil si at de stjeler bytte fra) slekten Rhyssa som snylter på trevepslarver. Hunnene i denne slekten finner hullet som er boret av den andre snyltevepsen, stikker sitt eget eggleggingsrør ned i dette og legger et egg. Larven klekkes raskt og eter først opp egget eller den lille larven til den første snyltevepsen, før den går løs på trevepslarven som var Rhyssa'''s offer.

 Utbredelse 
Gruppen er utbredt i alle verdensdeler.

 Systematisk inndeling / europeiske arter 

 ordenen vepser (Hymenoptera)
 gruppen stilkvepser (Apocrita)
 gruppen Ichneumonoidea
 familien darwinvepser, (Ichneumonidae) – ca. 37 underfamilier, minst  arter. 31 underfamilier i Norge.
 underfamilien Poemeniinae  Narayanan & Lal, 1953 med 9 arter i Norge. Det er funnet 12 arter i Europa . Slekter som forekommer i Europa:
 stammen Poemeniini
 slekten Deuteroxorides Viereck, 1914 - i Norge:
 Deuteroxorides elevator (Panzer, 1799)
 slekten Neoxorides Clement, 1938 - i Norge:
 Neoxorides collaris (Gravenhorst, 1829)
 Neoxorides nitens (Gravenhorst, 1829)
 Neoxorides varipes (Holmgren, 1860)
 slekten Podoschistus Townes, 1967
 slekten Poemenia Holmgren, 1859 - i Norge:
 Poemenia brachyura Holmgren, 1860
 Poemenia collaris (Haupt, 1917)
 Poemenia hectica (Gravenhorst, 1829)
 Poemenia notata Holmgren, 1859
 stammen Pseudorhyssini
 slekten Pseudorhyssa Merril, 1915 - i Norge:
 Pseudorhyssa alpestris (Holmgren, 1860)
 stammen Rodrigamini  ikke i Europa
 slekten Rodrigama'' Gauld, 1991 - kjent fra Costa Rica, Japan og Taiwan Rikio Matsumoto og Gavin R. Broad(2011) Discovery of Rodrigama Gauld in the Old World, with description of two new species (Hymenoptera, Ichneumonidae, Poemeniinae). Journal of Hymenoptera Research 20: 65-75. 

 Referanser  

 Kilder 
 Tree of Life Ichneumonidae
 Gauld, I.D. og Wahl, G.B. Subfamily POEMENIINAE. Nettside fra The American Entomological Institute 
 Ottesen, P.S. (1993, revidert 1999) Norske insekter og deres artsantall. NINA utredning 55: 1-40. 
 WaspWeb - Poemeniinae of the Afrotropical Region

 Eksterne lenker 

 Bildegalleri

Kategori:Darwinvepser